cyanic-selkie/wikianc huggingface dataset:
גלעד רטמן
עבודתו האמנותית
לאחר לימודי התואר השני באמנות באוניברסיטת קולומביה בניו יורק, השתתף רטמן בתערוכה "greater new york" במרכז לאמנות עכשווית שהוא שלוחה של הMoma,. התערוכה, אותה אצר קלאוס ויסנבך, התמקדה באמנים הצעירים המבטיחים ביותר. בתערוכה הציג רטמן עבודה בשם "The Project 588" הכוללת וידאו בו מתועדים רטמן ושחקניו שוקעים בבוץ טובעני. מהבוץ מופיעות מדי פעם קרקפות ולהם מחוברות צינוריות המשתלשלות על צמחיית הביצה. בחלק מן הצינורות נראה כי בקצותיהן מחוברות חליליות שבעזרתן מתנגן צליל המצטרף לצלילי האימה והטבע שבסיטואציה. הצילומים מחקים אחר נישה סאדו-מזוכיסטית בהם המשתתפים מטביעים את עצמם בביצות מסוג זה כדי להגיע לעונג והנאה. נושא דומה ניתן לראות בעבודה נוספת בשם "Boogyman" משנת 2008, בה רטמן ערך סרטונים של דמות בשם 'בוגימן' - בחור המתעד ומקריין את תהליך הטביעה שלו בביצה טובענית.
באותה שנה רטמן הציג את "The Project 588" בתערוכת יחיד בגלריית ברוורמן, לצד עבודה נוספת אשר הוצגה בקומת המרתף בשם "Multipillory". העבודה היא עבודת וידאו אינסטליישן בה נראות 12 דמויות מכניסות את ראשיהן לתוך מתקן עץ כמו מתקן עינוי מימי הביניים. החלק הקדמי של המתקן מכוסה בדימוי של יער טרופי ממנו בוקעים 12 הראשים. המתקן והדמויות מתועדות בווידאו 360 מעלות אשר הוקרן בחלל הגלריה על מתקן העינויים עצמו. צמד העבודות הללו זכה להכרה רבה והוצג גם ב-2011 בתערוכת יחיד בשם "The 588 project/ Multipillory" שהתקיימה בתחנת פרנבלם-גרוב קרלסרוהה, גרמניה.
ב-2013 יצג רטמן את ישראל בביאנלה ה-55 לאמנות בוונציה. הוא אחד האמנים הצעירים ביותר שנבחרו לייצג את ישראל בביאנלה. במסגרת הביאנלה רטמן הציג מייצג שכלל וידאו, פיסול, וסאונד בשם 'הסדנה'. לעבודה זו הוא ליהק כשלושים איש, רובם חבריו, ויצר תיעוד וידאו בדיוני בו השחקנים יוצאים למסע במערה תת-קרקעית שמובילה אותם מישראל לביתן הישראלי בוונציה. בהגיעם לביתן הם מקימים סטודיו לפיסול בו כל אחד מהם מפסל דיוקן עצמי מחימר, תוך כדי שהם צועקים ומייצרים קולות אל תוך מיקרופונים המחוברים לדיוקנאות. הקולות מעורבבים ויוצרים צליל משותף. הפיסול של הדיוקנאות בחימר בשילוב קולות גרוניים וחייתיים מצביע על חזרה למצב טרום-מילולי של החברה האנושית, נושא שחוזר בעבודותיו של רטמן. עבודה זו חוקרת את המתח בין דפוסי התנהגות אוניברסליים לבין ההפרדה הקיימת על ידי שפות, לאומיים וממשלות.
באותה השנה הציג רטמן תערוכה משמעותית נוספת - תערוכת "Four Works" בגלריה TRAFO בשצ'צ'ין, פולין. התערוכה הציגה ארבע עבודות - כל אחת בקומה נפרדת. ביניהן גם עבודה חדשה בשם "Swarm" בה נראית קבוצת אנשים עומדים מאחורי זכוכית ומפעילים מיקרו-רחפנים הנעים בחלל עשוי ספוג פוליסטירן, שמתחיל להיחתך על ידי חוט ברזל חם. 'זמזום' הרחפנים הביא לעבודה מימד של עבודת סאונד, והווידאו הוקרן על פני חמישה מסכים שונים עשויים מאותו חומר ספוגי. העבודה חוקרת את התנהגות הנחיל, אינדיבידואליות והתנהגות חסרת-עכבות.
משנת-2020 רטמן מציג את עבודתו "Drummerrsss" כעבודת קבע במוזיאון היהודי בברלין. בעבודה נראים שני מתופפים ממוקמים באותו ציר אנכי, אחד קבור בתוך האדמה והשני תלוי באוויר. שניהם מתופפים ומנגינותיהם מתקשרות אחת עם השנייה. בעשייתו של רטמן ניתן דגש רב לסאונד, ובפרט בעבודה זו אשר מתפקדת כיצירה מוזיקלית מורכבת בנוסף למימד הוויזואלי שלה.
רטמן הציג תערוכות יחיד נוספות, בין היתר בביאנלה לאמנות אסיה (2019) MACBA, המוזיאון לאמנות עכשווית, בואנוס איירס, ארגנטינה (2014); המוזיאון לאמנות עכשווית, שיקגו, ארצות הברית (2011). כן הציג במספר נרחב של תערוכות קבוצתיות.
הוא זכה במספר פרסים, בהם פרס אנסלם קיפר של קרן וולף, פרס עידוד היצירה של משרד התרבות לאמן צעיר ופרס גבעון של מוזיאון תל אביב לאמנות. בנימוקים לבחירתו כזוכה מלגת קיפר, כתבו חברי צוות השופטים כי "הפרויקטים השאפתניים של רטמן בוחנים אספקטים של החברה הנמצאים מתחת לפני השטח בעין חדה וביקורתית, העושה שימוש בהומור ובאבסורד, אך גם ביכולת לאמירה חדה על טבע האדם על תשוקותיו וחרדותיו".
נתיב הים הצפוני
בעוד המעבר הצפון-מזרחי אמנם כולל את כל הים הארקטי המזרחי ומחבר בין האוקיינוס האטלנטי והאוקיינוס השקט, נתיב הים הצפוני אינו כוללת את ים ברנץ, ולכן הוא אינו מגיע לאוקיינוס האטלנטי.
המסת מכסי קרח ארקטיים עשויה להגדיל את התנועה ובכדאיות המסחרית של נתיב הים הצפוני. מחקר אחד, למשל, מקרין "שינויים יוצאי דופן בזרימת הסחר בין אסיה לאירופה, הסטת הסחר באירופה, תנועת ספינות כבדה בקוטב הצפוני וירידה משמעותית בתנועת סואץ. שינויים צפויים בסחר גורמים גם ללחץ משמעותי על מערכת אקולוגית ארקטית שכבר [חשה] מאוימת."
היסטוריה
המסלול נכבש לראשונה על ידי משלחת "וגה" a של אדולף אריק נורדנשלד.
נתיב הים הצפוני הוא אחד מכמה מסלולי ספנות ארקטיים. מאז אמצע שנות השלושים של המאה העשרים נתיב הים הצפוני היה נתיב ספנות שמנוהל באופן רשמי לאורך החוף הצפוני/הארקטי של רוסיה. הישות הניהולית שינתה שמה מספר פעמים. גלגולו הנוכחי הוא החברה הפדרלית למינהל נתיבי הים הצפוני, שאורגנה מחדש על ידי ממשלת רוסיה בשנת 2013.
באוגוסט 2017, ספינה ראשונה חצתה את נתיב הים הצפוני ללא שימוש בשוברות קרח. לפי הניו יורק טיימס, זה מבשר על פתיחת נתיב ימי קבוע דרך האזור הארקטי, מכיוון שקרח הים נמס ומקל על מעבר ספינות. בשנת 2018 מארסק ליין שלחה את ספינת המכולות החדשה "ונטה מארסק" דרך הנתיב כדי לאסוף נתונים על כדאיות תפעולית, אם כי כרגע הם לא ראו בה אטרקטיביות מסחרית. הספינה נדרשה לליווי למשך שלושה ימים של שוברת הקרח הרוסית "50 שנה לניצחון".
הלשכה ההולנדית לניתוח מדיניות כלכלית העריכה בשנת 2015 כי נתיב הים הצפוני עשוי להיות ציר ללא קרח עד 2030, מוקדם יותר מהמעבר הצפון מערבי או נתיב הים חוצה הקוטב. דו"ח של בית הספר למנהל עסקים בקופנהגן משנת 2016 מצא כי ספנות טרנס-ארקטיות בקנה מידה גדול עשויות להיות כדאיות מבחינה כלכלית עד שנת 2040. בשנת 2018 הממשלה הפדרלית הרוסית העבירה את האחריות העיקרית על הנתיב הצפוני לידי רוסאטום, תאגיד האטום הפדרלי, אשר באמצעות חברת הבת שלה "רוסאטוםפלוט", מנהל את צי שוברות הקרח הגרעיניות של רוסית, שבסיסן בעיר מורמנסק.
שרון אלרעי פרייס
שרון אלרעי פרייס (נולדה ב-10 בדצמבר 1973) היא רופאה מומחית ברפואה פנימית, במחלות זיהומיות ובבריאות הציבור. ביולי 2020, במהלך התפשטות מגפת הקורונה בישראל, מונתה לממלאת-מקום ראש שירותי בריאות הציבור במשרד הבריאות, ומינואר 2021, היא משמשת ראש שירותי בריאות הציבור. קודם לכן הייתה סגנית מנהל המרכז הרפואי כרמל בחיפה.
ביוגרפיה
אלרעי פרייס נולדה וגדלה בחיפה. שני הוריה היו רופאים פנימאים. אמה הייתה ניצולת שואה שעלתה ארצה בגיל 12, אביה היה פרופ' גדעון אלרעי שהתמחה במחלות ריאה.
השכלה
אלרעי פרייס היא בוגרת בית הספר הריאלי בחיפה ואת שירותה בצה"ל עשתה בחיל הרפואה.
לאחר סיום שירותה הצבאי, החלה לימודי רפואה בפקולטה לרפואה של הטכניון וסיימה אותם בהצטיינות. את הסטאז' עשתה במרכז הרפואי רמב"ם בחיפה ועברה גם אותו בהצטיינות. את ההתמחות ברפואה פנימית עשתה במרכז הרפואי כרמל, שם שימשה כרופאה מומחית במחלקה הפנימית.
היא בעלת תואר שני בבריאות הציבור (MPH) מטעם דארטמות' קולג' בארצות הברית, ובאותו מוסד עשתה את ההתמחות בבריאות הציבור, במנהל רפואי, ברפואה מונעת, במחלות זיהומיות ובמניעת זיהומים. כמו כן, היא בעלת תואר שני במנהל עסקים (MBA) בהצטיינות מאוניברסיטת תל אביב.
תפקידים
בשנים 2010–2013 הייתה פרייס האפידמיולוגית הראשית של מדינת ניו המפשייר בארצות הברית. בתפקידה זה ניהלה חקירה אפידמיולוגית של התפרצות הפטיטיס C בבית חולים, ונאבקה משפטית לפתוח לצורך כך תיקים רפואיים.
לאחר חזרתה לישראל ב-2013, התמנתה לרופאה בכירה במערך הפנימי וביחידה למחלות זיהומיות ולמניעת זיהומים ב בחיפה. בשנת 2015 מונתה לחברת הנהלה ב"כרמל", וממרץ 2018 עד יולי 2020, שימשה כסגנית מנהל בית החולים ומנהלת מערך האיכות והבטיחות במרכז הרפואי. במסגרת תפקידה, ניהלה ד"ר אלרעי את חדרי הניתוח והייתה אחראית על הובלת פרויקטים לשיפור איכות ובטיחות הטיפול בבית החולים, לשיפור הרצף הטיפולי בית חולים-קהילה, לניטור ולשיפור מדדי איכות, לניתוח אירועים ולדיווח עליהם, ולהובלת בית החולים בהכנות למבדק האקרדיטציה (JCI) הבינלאומי בשנת 2017.
מאוקטובר 2017, ד"ר אלרעי היא עמיתה בתוכנית ענבר של ארגון "מעוז" ומשרד הבריאות, שמטרתה להכשיר מנהיגים במערכת הבריאות. היא שימשה גם כמרצה בפקולטה לרפואה של הטכניון, בה למדה, והוכתרה בשנת 2007 למרצה מצטיינת של הפקולטה.
מגפת הקורונה
ב-28 ביולי 2020, במהלך התפשטות מגפת הקורונה בישראל ועם פרישתה של פרופ' סיגל סדצקי מתפקידה כמנהלת היחידה לבריאות הציבור, מינה שר הבריאות יולי אדלשטיין את אלרעי פרייס לתפקיד כממלאת מקום. החל מינואר 2021 היא ממלאת את התפקיד באופן קבוע.
בפברואר 2021 ניהלה מחקר משותף של משרד הבריאות וחברת פייזר על אודות יעילות חיסון פייזר-ביונטק נגד COVID-19 נגד הדבקה, מחלה, מחלה חריפה ותמותה מהמחלה, שפורסם במאי 2021 בכתב העת לנסט. ביולי 2021 אלרעי-פרייס החלה לנהל שני מחקרים אודות חיסון פייזר-ביונטק. מחקר אחד בחן את יעילות החיסון וקצב דעיכתו, כדי להחליט מתי או אם בכלל כדאי לחסן את האוכלוסייה במנת דחף. מחקר שני בדק את החיסוניות התאית בקרב מחוסנים לאורך זמן על-ידי בדיקה סרולוגית. במקביל, היא ומשרדה טענו באותה תקופה כי יש להגביל את הטיסות לישראל וממנה בשל החשש שייכנסו וריאנטים של נגיף הקורונה שישנו את תמונת התחלואה.
כראש שירותי הבריאות בתקופת מגפת הקורונה ספגה אלרעי פרייס גידופים ואיומים מצד אנשים שבחרו לא להתחסן נגד נגיף הקורונה.
תביעות משפטיות
אלרעי-פרייס תבעה את יוספה ברק-טמיר אודות פרסומים שהפיצה כלפיה ובני משפחתה. ב-12 ביולי 2022 הוציא בית המשפט צו מניעת הטרדה מאיימת נגד ברק-טמיר. ב-9 ביולי 2023 פסק בית משפט השלום בבת-ים כי יוספה ברק-טמיר תפצה את ד"ר אלרעי-פרייס בסכום של 145,000 ש"ח פלוס הוצאות התביעה. עוד הוציא צו קבוע האוסר על הנאשמת לפרסם פרסומים כוזבים בעלי אופי דומה ומורה לה להסיר את הפרסומים בגינם נתבעה.
חייה האישיים
אלרעי נשואה לד"ר מאיר פרייס, מנהל מכון ההמטולוגיה בבית חולים כרמל, אותו הכירה כששניהם היו סטודנטים באותו המחזור של בית הספר לרפואה. לזוג ארבעה ילדים והם מתגוררים בחיפה.
משפט הורוויץ
ישנם מספר משפטים במתמטיקה הנקראים על שמו של המתמטיקאי הגרמני אדולף הורוויץ.
וונמי מוסקו
ביוגרפיה
מוסקו נולדה בזריה שבניגריה, והיגרה למנצ'סטר באנגליה. היא למדה בבית הספר התיכון "Trinity Church of England" ובקולג' Xaverian. במשך 11 שנים שרה במקהלת בנות במנצ'סטר.
קריירה
ב-2007 סיימה את לימודיה באקדמיה המלכותית לאמנות הדרמה. הופעת הבכורה שלה על הבמה הייתה בהפקה של המחזה "The Great Theatre of the World" מאת פדרו קלדרון דה לה ברקה. מאז הופיעה במחזה "Rough Crossings" המבוסס על ספרו של סיימון שאמה בבימויו של רופרט גולד בתיאטרון ליריק המרסמית'; במחזה "The Vertical Hour" מאת דייוויד הר, ובמחזה "Truth and Reconciliation" שניהם בתיאטרון רויאל קורט, ובמחזה "Mules" בתיאטרון יאנג ויק. ב-2009 שיחקה במחזה "קתרינה" המספר את סיפורם של שישה ניצולים מהוריקן קתרינה שפגע בניו אורלינס באוגוסט 2005. מוסקו לוהקה לתפקיד סופי בליהוק המקורי של המחזה "Ruined" מאת לין נוטג' בתיאטרון אלמיידה אבל נאלצה לעזוב בגלל פציעה.
ב-2008 הופיעה בתערוכה הראשונה בסדרת UNDEREXPOSED בגלריית הדיוקנאות הלאומית בלונדון שנועדה להבליט אישים שחורים כמודלים לחיקוי ולהציג את הכישרונות הקיימים בקרב הקהילה השחורה בבריטניה. תמונתה הוצגה ב-Commercial Way בפקהם שבלונדון כחלק מהתערוכה. ב-2009 כיכבה בסדרה "מוזס ג'ונס" של ערוץ BBC Two עליה זכתה בפרס השחקנית הטובה ביותר במיני-סדרה בפסטיבל פיקשן ברומא.
מוסקו הופיעה בשער המגזין Screen International ביוני-יולי 2009 כאחת הכוכבות הגדולות של המחר. ב-2011 הופיעה בשער מגזין Nylon.
ב-2010 נמנתה כאחת מ"שבע הפנים החדשות" בפסטיבל הסרטים הבינלאומי בטורונטו על משחקה בסרט הטלוויזיה "I Am Slave". בסרט היא משחקת את מליה, נערה שנחטפה מהכפר שלה בסודאן ונמכרה לעבדות. סרט זה מובסס על חייה של מנדה נאזר. על הופעתה בסרט זכתה בפרס השחקנית הטובה ביותר בפסטיבל סרטי שחורים בברמינגהאם, פרס ההופעה הטובה ביותר בפרסי גיוון תרבותי (Cultural Diversity Awards), והשחקנית הטובה ביותר ב-Screen Nation Awards. ב-2011 הצטרפה לצוות השחקנים של הסדרה "ורה" והופיעה בתפקיד הולי לוסון. אחרי שנה עזבה את הסדרה.
מוסקו זכתה בשנת 2017 בפרס באפט"א לטלוויזיה על הופעתה בתפקיד גלוריה טיילור בסרט הטלוויזיה "Damilola, Our Loved Boy".
בשנת 2017 שיחקה בתפקיד משני בסדרת הטלוויזיה "סוף הפאקינג עולם".
בוגס
{{פירושונים|
ראו גם
}}
יחסי גינאה ביסאו–צ'ילה
היסטוריה
היחסים הדיפלומטיים הרשמיים שבין רפובליקת גינאה ביסאו לבין הרפובליקה של צ'ילה הם יחסים דיפלומטיים שקטים - אין בין המדינות מתיחויות ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין גינאה ביסאו לצ'ילה כוננו באופן רשמי ב-23 באוגוסט 1974.
אזרחי צ'ילה שרוצים להיכנס, לבקר ולשהות בגינאה ביסאו אינם זקוקים לאשרה מראש על מנת לעשות כן אלא לאשרה אלקטרונית (eVisa) או לאחת שינפיקו בעת ההגעה למדינה למשך תשעים ימים. לעומת זאת, אזרחי גינאה ביסאו שרוצים להיכנס, לבקר ולשהות בצ'ילה זקוקים לאשרת כניסה על מנת לעשות כן.
פיגוע הירי באריאל (2022)
פיגוע הירי באריאל היה פיגוע ירי שביצעו שני מחבלים פלסטינים בליל שבת 29 באפריל 2022, ובו נרצח מאבטח בכניסה לאריאל, כחלק מגל הטרור בישראל. הזרוע הצבאית של חמאס קיבלה אחריות לפיגוע.
רקע
הפיגוע אירע בעיצומו של גל טרור שהחל במרץ 2022. בעקבות גל טרור זה צה"ל פתח במבצע שובר גלים אשר כלל פשיטות ומעצרים נגד יעדי טרור פלסטינים ומבוקשים בשטחי יהודה ושומרון וכן בחלק מהערים הערביות בישראל.
הפיגוע
ב-29 באפריל 2022, בליל שבת, בסביבות השעה 23:20, הגיעו שני מחבלים פלסטינים במכונית סוזוקי כחולה עם לוחית רישוי ישראלית של רכב שהורד מהכביש בשנת 2019, אל עמדת השמירה המערבית בכניסה לעיר אריאל כשהם חמושים בתת-מקלעים מדגם קרלו. שני המחבלים (יחיא מרעי ויוסף עאסי כבני 20 מכפר קראוות בני חסאן) רצחו בירי את ויאצ'סלב גולב, המאבטח בן ה-23 ששמר בכניסה. המחבלים ירדו מהרכב, ירו בו שוב מטווח קצר על מנת לוודא הריגה. לאחר מכן שבו היורים למכונית, ביצעו פניית פרסה, ונמלטו מהמקום. מאבטחת נוספת ששמרה בכניסה לא נפגעה מהירי והוגדרה כנפגעת חרדה. מתחקיר ראשוני של הפיגוע עלה כי המאבטח הציל את חייה של ארוסתו, המאבטחת שהייתה שותפתו לעמדה, בכך שקפץ עליה וספג את הקליעים שנורו, ככל הנראה נורו לפחות עשרה קליעים, מתוכם שלושה פגעו במאבטח, אחד המחבלים ניסה לדקור את המאבטחת.
המצוד אחר המחבלים
בעקבות הפיגוע הוקפצו למרחב לוחמי חטיבת הקומנדו, סיירת צנחנים, יחידת עוקץ, יחידת מרעול וכוחות של משטרת ישראל, זאת בנוסף לכוחות צה"ל הפועלים בגזרה בשגרה, אשר סרקו וחסמו צירים בהתאם למידע המודיעיני שהתקבל מהשב"כ. הכוחות כיתרו את העיר סלפית הסמוכה לאריאל וביצעו בידוק מלא בכניסה וביציאה מהעיר.
מערכת הביטחון עלתה על זהות המחבלים כשעה לאחר הפיגוע, רכבם אותר בשטח פתוח בין הכפרים ת'ולת וסניריא לאחר שהוצת וננטש. למחרת הפיגוע נעצרו המחבלים בשני בתיהם במקביל בכפר קראוות בני חסאן, על-ידי כוחות ימ"מ בשיתוף פעולה של צה"ל ושב"כ, המחבלים נעצרו ללא התנגדות, במהלך המעצר נתפסו גם כלי הנשק שאיתם בוצע הפיגוע. שני המחבלים הם יחיא מרעי ויוסף עסאי כבני 20 מכפר קראוות בני חסאן. אחד מהמחבלים מזוהה עם ארגון הטרור חמאס. המחבל השני ריצה בעבר תקופת מאסר קצרה בכלא הישראלי.
בעקבות הפיגוע
ב-1 במאי, כוחות צה"ל בשיתוף פעולה עם כוחות מג"ב ושב"כ מיפו את בתי המחבלים, כחלק מהפעילות למיפוי הבית, לוחמי צה"ל עצרו את אביו של אחד מהמחבלים אשר חשוד בסיוע. לפי דבריו של ראש עיריית קרוואת בני חסן, אביו של המחבל השני נעצר גם כן ושני אחים נוספים של יחיא מרעי התבקשו להסגיר את עצמם. אביו של יחיא מרעי הוא אסיר משוחרר, שהיה המלווה של המנהיג הרוחני של חמאס השייח' אחמד יאסין בכלא, הוא ריצה תקופת מאסר של 12 שנים בשל קשריו עם יחיא עיאש.
ב-9 במאי, כוחות צה"ל ושב"כ פעלו בכפר קרוואת בני חסאן ועצרו שני שני מבוקשים נוספים החשודים בסיוע לשני המחבלים שביצעו את הפיגוע.
ב-16 במאי, מפקד פיקוד המרכז, יהודה פוקס חתם על צו החרמה והריסה לבית בו התגורר אחד המחבלים יוסף עאסי. הצו הוצא לאחר שנדחתה ההשגה שהגישה משפחת המחבל.
ב-14 ביוני הגישה התביעה הצבאית כתבי אישום חמורים נגד שני המחבלים בגין רציחתו של ויאצ'סלב גולב וניסיון רציחת אזרחית ישראלית נוספת, ונגד אחיו של אחד המחבלים, המייחס לו עבירה שעניינה אי מניעת הפיגוע הרצחני וכן מתן מקלט לשני המחבלים.
ב--26 ביולי הרס צה"ל את בתיהם של שני המחבלים.
האחריות לפיגוע
ב-2 במאי הזרוע הצבאית של חמאס קיבלה אחריות לפיגוע. גדודי עז א-דין אל-קאסם הודיעו כי הפיגוע הוא "רק חלק משרשרת תגובותיה בעקבות התוקפנות נגד מסגד אל-אקצא". מיד לאחר קבלת האחריות הפיצה הזרוע הצבאית בחשבונותיה הרשמיים כרזות שהכינה המפארות את שני המחבלים.
מייק נאוורוצקי
מייק נאוורוצקי (בפולנית: Maik Nawrocki; נולד ב-7 בפברואר 2001) הוא כדורגלן פולני המשחק בעמדת הבלם במועדון הסקוטי סלטיק.
קריירה
נאוורוצקי הוא החל את הקריירה שלו במחלקת הנוער של ורדר ברמן. הוא התקדם עד לקבוצת המילואים של המועדון, ובפברואר 2020 חתם על חוזה מקצועי עם ורדר ברמן. נאוורוצקי הצטרף לוארטה פוזנן בהשאלה בפברואר 2021. הוא שיחק 3 פעמים עבור וארטה בליגה הפולנית הבכירה, והבקיע שער אחד. ב-15 ביוני 2021, הוכרז כי נאוורוצקי יחזור לפולין ויצטרף לאלופה הפולנית באותה תקופה, לגיה ורשה בהשאלה לעונת 2021/2022, עם אופציה לרכישה. הוא הצטרף לקבוצה באופן קבוע על חוזה לשלוש שנים ב-28 במאי 2022.
נבחרת לאומית
נאוורוצקי יצג את פולין בנבחרות הצעירות שלה, החל מהנבחרת עד גיל 15 ועד הנבחרת עד גיל 21. מייק נאוורוצקי נכלל בסגל הזמני של פולין למונדיאל 2022, אך הוא לא נכלל בסגל הסופי של 26 שחקנים.
יניס וימבריס
יניס וימבריס הם השמות המיוחסים לדמויות המקראיות של חרטומי מצרים שהתמודדו מול משה.
הסופר הרומאי פליניוס הזקן (המאה ה-1 לספירה) ציין בחיבורו "תולדות הטבע", שבין האסכולות של המאגיה, ישנו פלג שמקורו במשה ויאנס, וכפי הנראה הוא חשב את יאנס ליהודי. הרטוריקן הלטיני אפוליוס (המאה ה-2) ציין בחיבורו "אפולוגיה" את המכשף "יוהאנס" (יאנס) בין מכשפים ידועים, ובהם גם משה, שהיו פעילים לאחר זורואסטר ואוסטאנס.
הפילוסוף הסורי נומניוס מאפאמיאה (המאה ה-2) התייחס בספר השלישי של חיבורו "על הטוב" אל האגדה על המאבק בין משה לצמד הקוסמים המצריים: "והבאים בתור הגיעו יאנס ויאמברס, חרטומים מצרים, אנשים שנחשבו כי אין עולים עליהם בעשיית קסמים בזמן שהיהודים גורשו ממצרים. אז אלה היו האנשים שנבחרו על ידי תושבי מצרים כמתאימים לעמוד מול משה (ביוונית: "מוסיאוס"), שעמד בראש היהודים, איש שהיה בעל כוח רב בתפילה לאלוהים; והמכות שמשה הביא על מצרים, אנשים אלה הראו שביכולתם לבטל את העזות שבהן". על כך שהיה ביכולתם של יאנס ויאמברס להתנגד למשה, נרמז גם באיגרת השנייה אל טימותיוס (הברית החדשה) ובמסורת היהודית.
גמילה מסמים
גמילה מסמים היא תהליך השתחררות מתלות בנטילת סמים פסיכואקטיביים או תרופות ממכרות.
תהליך הגמילה נעשה באמצעות הפסקה מוחלטת של נטילת החומר הממכר, או ירידה הדרגתית בשימושו עד למצב בו הגוף אינו תלוי בו יותר.
דרכי טיפול וגמילה
משרד הבריאות אחראי על שתי דרכי טיפול במתמכרים לסמים קשים, הטיפול מתמקד במישור הפיזי.
קהילות גמילה
קהילות גמילה מטפלות בהתמכרויות לסמים, אלכוהול, והתמכרויות אחרות. הקהילות מציעות שיטות טיפול שונות ואף התאמה לפי מגזר ודתיות.
דוגמה לתוכנית לגמילה בתוך הקהילה היא תוכנית שנים עשר הצעדים. תוכנית זו מתאפשרת לאחר שהנגמל עבר גמילה פיזית ראשונית ומתבצע במסגרת הקהילה. התוכנית פותחה על ידי אנשים שהתמכרו לאלכוהול ונזקקו לעזרה עצמית כדי להיגמל. בזמן שהמתמכר עובר טיפול גמילה בשיטה זו הוא מנהל שיחות מוטיבציה פרטניות עם מטפלים, עובר טיפול תרופתי וכן משתתף בקבוצות תמיכה אנונימיות. שיטה זו מתאימה לאנשים אשר ברוב הזמן מנהלים חיים נורמטיביים או כאלה שלא יכולים להרשות לעצמם להסתגר במכוני הגמילה. (מצפן ייעוץ וטיפול, 2014)
תסמיני גמילה
לאחר שהגוף פיתח מנגנוני פיצוי היוצרים מצב של סבילות עבור חומר מסוים, היעדרו של החומר מפסיק את השפעתו בעוד שמנגנוני הפיצוי ממשיכים לפעול לבדם. מפני שבמצב זה מנגנוני ההומיאוסטזיס פועלים ללא התנגדות ומורגשים ביתר שאת, הפסקה מוחלטת של נטילת החומרים הממכרים עלולה לגרור אחריה תסמינים של היפוך השפעה.
תסמיני הגמילה עשויים להיות גופניים או נפשיים ובדרך כלל גופניים ונפשיים גם יחד. משך זמן הגמילה יכול להימשך בין מספר ימים ועד מעבר לשנה ותלוי בסוג הסם ובמנגנוני הפעילות שלו.
תסמונת נסיגה
תסמונת נסיגה היא שם כללי לאוסף תסמינים המתלווים להפסקת הצריכה או הפחתת המינון של סמים פסיכואקטיביים או תרופות מסוגים שונים, לאחר תקופה שבה נצרכו באופן סדיר. תסמונת נסיגה מופיעה לאחר שהגוף פיתח סבילות לאותו חומר ונוצרה תלות גופנית.
רב המנונא סבא (זוהר)
רב המנונא סבא (רב המנונא הזקן, מכונה גם רב המנונא סבא קדמאה - הקדמון) היה על פי ספר הזוהר, חכם ארצישראלי בדור השלישי לתנאים, בסוף תקופת בית המקדש השני. הוא אינו מוזכר כלל במשנה או בתלמוד, אך מוזכר בספר הזוהר פעמים רבות.
לפי הזוהר הוא היה חכם גדול בתורת הסוד, ורבי שמעון בר יוחאי וחבורתו התייחסו אליו כקדוש ועליון, וקיבלו ממנו דברים רבים. לאחר מותו המשיכו החכמים ללמוד את תורתו בהתגלויות חד פעמיות שלו בעולם הזה, באמצעות ספרו המכונה "ספרא דרב המנונא סבא", ובמפגשים עם בנו הפלאי, "הינוקא מכפר סכנין".
ביוגרפיה
נולד בבבל, ובשלב כלשהו בחייו עבר לכפר סכנין בארץ ישראל יחד עם שנים עשר מתלמידיו. הוא אמר שהוא אינו עולה לארץ ישראל בשביל עצמו, אלא בשביל להחזיר את נשמתו לקב"ה שנתן לו אותה, משום שמי שלא זוכה לחיות בארץ ישראל - משיב את נשמתו לסטרא אחרא.
מעלתו
רב המנונא סבא נחשב לאדם קדוש במעלה רוחנית גבוהה, היודע ומבין את נסתרות התורה ותורת הסוד. השם "המנונא" הוא נוטריקון של הביטוי "נוני ימא", שפירושו בארמית הוא "דגי הים". משמעות הביטוי היא שרב המנונא שט בים של תורת הסוד והיה במדרגה גבוהה מאוד. רב המנונא מכונה במספר מקומות גם "נונא רבא" - דג גדול. לפי תורת הקבלה, מדרגתו הגבוהה נבעה מכך שהוא היה גלגול של משה רבנו. בספר עמק המלך נכתב שהיה גלגולו של יהוידע, אביו של בניהו בן יהוידע.
מעלתו הייתה כל כך גדולה, עד כדי כך שפעם אחת אליהו הנביא לא הגיע לאדרא (התאספותם של החכמים לשמוע סודות תורה), והוא הסביר לרבי שמעון בר יוחאי שהסיבה לכך היא שהקב"ה רצה לעשות נס לרב המנונא סבא וחבריו שנאסרו על ידי המלכות, ולכן הוא (אליהו) הפיל את הכותל של ארמון המלך והרג תחתיו ארבים וחמשה שרים. הוא הוציא את רב המנונא וחבריו מהמאסר והאכיל אותם לחם ומים ולא עזבם במשך יום שלם, ולכן לא היה יכול לבוא לאדרא.
ממדרגתו הגבוהה נבעה גם שיטת לימודו המיוחדת. מסופר שלפני שהיה מלמד את ה"חברים" את סודות החכמה, היה מלמד אותם פרק ב"מילי דשטותא", משום ששמיעת השטות לפני דברי החכמה מועילה להבנתם של דברי החכמה, כמו שכתוב במגלת קהלת:. הרב אברהם יצחק הכהן קוק ורבי נחמן מברסלב פירשו, שרק רב המנונא במדרגתו הגבוהה היה יכול להשתמש בשטות על מנת להתעלות על ידה ולהבין את החכמה.
מסופר, שבכל ערב שבת היה רב המנונא סבא טובל בנהר, וכשהיה עולה מן הנהר, היה יושב רגע אחד ומרים את עיניו לשמים ושמח. רב המנונא הסביר ששמחתו נבעה מכך שראה את שמחת המלאכים העולים ויורדים בשמים, משום שבכל ערב שבת יושב האדם בעולם הנשמות. על סיפור זה אומר מחבר ספר הזוהר: - אשריו שהוא יודע בסודות אדונו. ממעשה זה למד האר"י את דין הטבילה בערב שבת.
עוד מסופר, שפעם אחת עלו ישראל לרגל לחוג את חג הסוכות בבית המקדש, ולא הבחינו שהתערבו ביניהם גויים לחוג יחד אתם. כתוצאה מכך אותה שנה לא הייתה מבורכת, ובאו לשאול מרב המנונא סבא את הסיבה לכך. רב המנונא אמר שהשנה לא הייתה מבורכת כיוון שחלק מהעולים לרגל היו גויים או אנשים שלא נימולו, משום שהקב"ה מברך ברגל רק את הישראלים שנימולו. בשנה הבאה הצליחו היהודים לגלות את הגויים שעלו לרגל ולהרגם, ואותה שנה הייתה ברכה בעולם בשלמות.
במקום אחר נאמר, שרב המנונא סבא ידע לתקן את העולם באמצעות קול השופר בראש השנה, ועליו נאמר הפסוק: "אַשְׁרֵי הָעָם יוֹדְעֵי תְרוּעָה".
מתורתו
בהקדמה לספר הזוהר מובאת "פתיחת רב המנונא סבא", בה מבאר רב המנונא סבא, את הסיבה לכך שהתורה פותחת במילה "בראשית", המתחילה באות ב', השנייה באותיות האלפבית העברי, ולא באות א. רב המנונא מבאר, שכשרצה הקב"ה לברוא את העולם, באה לפניו כל אחת מאותיות האלפבית, מת' עד ב', וביקשה ש"יברא בה את העולם". כשהגיעה האות ב' לפני הקב"ה, היא אמרה שיברא דווקא בה את העולם, משום ש"בי מברכאן לך לעילא ותתא" - בה מברכים את הקב"ה למעלה ולמטה. אלוהים קיבל את בקשתה וברא בה את העולם, ולכן התורה פותחת באות ב'. מדרש זה נקרא בפי המקובלים "אותיות דרב המנונא סבא".
רב המנונא סבא הנהיג את מנהג הזמנת האושפיזין בחג הסוכות. הזוהר מביא, שלפני כניסתו לסוכה היה אומר רב המנונא: (נזמין את האורחים), ולפני שהתיישב לאכול היה אומר:  (תרגום: שבו אורחים עליונים, שבו. שבו אורחי האמונה, שבו).
גם איסור הנחת תפילין בחול המועד מקורו בדברי רב המנונא סבא, שבימים טובים מניח הקב"ה תפילין של ראש, ובחול המועד הוא מניח תפילין של יד, ולכן אין מניחין תפילין בחול המועד.
הזוהר לומד את דין נטילת ידיים לפני הסעודה מהפסוק "לחם אבירים אכל איש", שרב המנונא סבא פירשו "לחם שמלאכי השרת אוכלין". ו. עוד מביא הזוהר בשם רב המנונא סבא, את האימרה הבאה:
ספרא דרב המנונא סבא
בספר הזוהר מוזכר פעמים רבות "ספרא דרב המנונא סבא", ספר קדוש בתורת הסוד שכתב רב המנונא סבא, אך אבד במשך הדורות. מסופר שפעם אחת היה העולם שרוי בצער, ובעזרת ספרא דרב המנונא סבא העירו את רבי אלעזר ברבי שמעון והוציאו אותו מקברו בגוש חלב, על מנת שיתפלל על העולם בגן עדן וירפא אותו. הזוהר מציין, שאת הסודות הכתובים בספר שמע רב המנונא סבא מאביו, ואביו שמע אותם מרבו, ורבו מרבו, עד אליהו הנביא.
הזוהר מביא בשם הספר סודות תורה עמוקים, וגם דינים ואזהרות. כך למשל מביא הזוהר בשם ספר זה, את הדין המובא גם בספרות ההלכה, שמי שלא עוצם את עיניו בזמן התפילה - מלאך המוות יהרוג אותו, והוא לא יראה את אור השכינה.
בספר, שלדעת רבים נכתב במאה הראשונה לספירה, מוזכר מודל הארץ ככדור כעובדה פשוטה: .
מקום קבורתו
מקובל לזהות את קברו של רב המנונא סבא בטבריה, בסמוך לקבר רבי חייא ובניו. המקום נחשב מקום קדוש מאוד, ובמשך השנים נקשרו אגדות וסגולות רבות לאותו מקום.
ר' יוסף סופר מצפת, מזהה את מקום קבורתו של רב המנונא סבא בבית הקברות היהודי העתיק בצפת, על יד מקווה האר"י, אך אין לדעת האם מדובר על התנא רב המנונא סבא, או על האמורא הנקרא בשם זה.
לאחר מותו
לאחר שנפטר רב המנונא סבא, הוא היה מתגלה לתנאים הקדושים ומתחזה לסוחר ההולך אחריהם בדרך, ומגלה להם סודות תורה. פעם אחת הלכו רבי אלעזר ורבי אבא בדרך והוא הלך אחריהם וגילה להם סודות תורה. כשפגשו את רבי שמעון בר יוחאי וסיפרו לו שנפגשו עם רב המנונא סבא, הוא בכה על כך שלא זכה לפגשו. רבי שמעון נפל על פניו, ואז ראה את רב המנונא סבא "עוקר הרים, מאיר נרות, בהיכל המלך המשיח", ואמר לו: "רבי, באותו עולם תהיו שכנים בעלי הוראה לפני הקב"ה".
בנו הינוקא
לרב המנונא סבא היה בן ששמו אינו ידוע, שנולד מספר שנים לפני פטירתו, ומוזכר בספר הזוהר, רק כ"ינוקא" (תינוק - ילד). ה"ינוקא" היה ילד קדוש וחכם, והוא לימד את התנאים דברים רבים בפגישותיו עמם. מסופר שלאחר פטירתו של רב המנונא סבא, רבי יצחק ורבי יהודה עברו בדרכם בכפר סכנין, והתארחו אצל אשתו של רב המנונא סבא. באותו יום הינוקא היה בבית והוא לימד את התנאים דברים רבים ומופלאים שהם לא ידעו, ואף הוכיח אותם על מעשים שעשו שלא כדין. החכמים התפלאו מאוד ושאלו אותו מיהו אביו, אך הוא לא רצה לגלות להם משום שאם מדרגתם הייתה גבוהה מספיק היה אביו הולך ומחמר אחריהם. התנאים תמהו מאוד על הילד החכם, הם אמרו: "נדמה לנו שתינוק זה אינו בן אדם", וברכוהו. החכמים ישנו באותו לילה בבית אשתו של רב המנונא, ובבוקר הלכו וסיפרו את המעשה לרבם, רבי שמעון בר יוחאי, שאמר להם שודאי סלע תקיף וחזק זה, הוא בנו של רב המנונא סבא.
ז'יגה הירשלר
ז'יגה הירשלר (בסרבו-קרואטית: Žiga Hirschler; 21 במרץ 1894, וליקה טרנוביטיצה, סמוך לביילובאר, האימפריה האוסטרו-הונגרית – נובמבר 1941, מחנה ההשמדה יאסנובאץ, המדינה העצמאית של קרואטיה) היה מלחין, פסנתרן, מבקר אמנות ועיתונאי יהודי אשר פעל בממלכת יוגוסלביה ונודע בליקוט, תיעוד והפצה של מוזיקה יהודית עממית.
קורות חייו
ז'יגה הירשלר נולד בכפר וליקה טרנוביטיצה, השוכן סמוך לביילובאר. ב-1917 סיים את האקדמיה למוזיקה של אוניברסיטת זאגרב. עבודתו של הירשלר נחלקה לשני תחומים. מוזיקה קלאסית ומוזיקה יהודית. הוא הלחין 44 יצירות מוזיקליות ובכללן 3 אופרות, 5 אופרטות, מוזיקה לתיאטרון, וקונצ'רטים לתזמורת. רבות מיצירותיו אבדו במהלך השואה וניתן ללמוד עליהן מכתבות בעיתונות התקופה, המציינים שיצירותיו נוגנו בפלזן, אוסייק, ליובליאנה וזאגרב וזכו להצלחה. כמו כן נוגנו יצירותיו באופן תדיר ברדיו זאגרב וברדיו בלגרד. יצירותיו שילבו מוטיבים עממיים קרואטיים לצד עיבודים מודרניים, זכו לאהדה בקרב הקהל הרחב ולביקורת בקרב מבקרי המוזיקה על היותם "מסחריים". ב-1938 הופיע עם מבחר מיצירותיו בפסטיבל המוזיקה שנערך בבריסל.
הירשלר ליקט, תיעד, עיבד והקליט מוזיקה עממית יהודית. מעבודתו זו נותר אוסף של 60 שירים ביידיש ובעברית אותם עיבד והקליט כאשר הוא מנגן על פסנתר. במקביל, היה מבקר מוזיקה וכתב 850 מאמרים בתחומי יצירתו בעיתונות היוגוסלבית. קיים תיעוד על שמונה ספרי מוזיקה שערך ופרסם, אך הם אבדו בשואה.
באפריל 1941 פלשה גרמניה הנאצית לממלכת יוגוסלביה והכניעה את צבאה תוך ימים אחדים. אזור קרואטיה נמסר לחזקת ממשלת הבובות של האוסטאשה, ומיד הוחל ברדיפת יהודים ושילוחם למחנות ריכוז ומהם למחנות ההשמדה. מוזיקאים ועיתונאים מזאגרב ניסו לפעול מול שלטונות האוסטאשה למניעת מעצרו של הירשלר, ולהשיג לו אשרת מעבר לאזור הכיבוש האיטלקי. ב-21 בספטמבר 1941 כתב הירשלר את מכתבו האחרון מדירתו בזאגרב. הוא נעצר וגורש למחנה ההשמדה יאסנובאץ, ושם הוצא להורג ככל הנראה במהלך נובמבר 1941.
להק 2 (חיל האוויר המלכותי)
להק 2 של חיל האוויר המלכותי (באנגלית: No. 2 Group RAF) הוא להק האמון על יחידות התובלה, הסיוע וההגנה הקרקעית של חיל האוויר המלכותי, משום כך מוכר גם בכינוי להק הסיוע ללוחמה האווירית.
היסטוריה
הלהק הוקם לראשונה ב-1 באפריל 1918 בתור להק 2 (אימון) האמון על טייסות האימון וההכשרה של חיל האוויר המלכותי, אך שנתיים לאחר מכן עם צמצום היחידות לאחר סיום מלחמת העולם הראשונה הוא נסגר. ב-20 במרץ 1936 הוקם הלהק מחדש בתור להק 2 (הפצצה) כשהוא מפקד על 10 טייסות מפציצים מבסיס האם שלו באבינגדון, אוקספורדשייר. בתחילת מלחמת העולם השנייה היה הלהק תחת פיקוד המפציצים עד שבמאי 1943 הועבר לחיל האוויר הטקטי השני (תחילה כחלק מפיקוד מטוסי הקרב ובהמשך תחת חיל המשלוח האווירי של בעלות הברית) כשרוב טייסות הלהק התבססו על מפציצים טקטיים ומטוסי תקיפה (כגון ה-B-25 מיטשל והדה הבילנד מוסקיטו). לאורך המלחמה טסו יחידות הלהק למעלה מ-57,000 טיסות מבצעיות.
ב-7 בינואר 2000 הוקם הלהק מחדש בגלגולו החמישי והנוכחי בתור להק המרכז את יכולות ההובלה, פיקוד ושליטה אווירית ורגימנט חיל האוויר המלכותי (הגנה קרקעית). ב-2006 להק 3 פורק וחלק מיחידותיו התמזגו עם להק 2.
יחסי טורקיה–עומאן
יחסי טורקיה–עומאן הם יחסי החוץ בין הרפובליקה הטורקית ובין סולטנות עוּמאן.
סקירה כללית
טורקיה הכירה באופן רשמי בעומאן בשנת 1970, שהכריזה על עצמאותה באותה שנה, ויחסים דיפלומטיים בין המדינות כוננו בשנת 1973.
יחסי סחר
בגלל הירידה במחירי הנפט העולמיים, נפח הסחר של טורקיה עם עומאן צנח בשנים 2015 ו-2016 (לעומת 2013 ו-2014), ואילו בשנת 2017 היקף הסחר הדו-צדדי התחיל להתגבר. בשנת 2018, היקף הסחר הדו-צדדי זכה לתנופה משמעותית והגיע עד לסוף 2018 ל-489 מיליון דולר, תוך שהוא מראה עלייה של 55% בהשוואה לנפח הסחר הדו-צדדי בשנת 2017 (316 מיליון דולר). פריטי הייצוא העיקריים של טורקיה לעומאן: ברזל ופלדה, ריהוט, שטיח ארוג, כלי רכב, מכונות, מוצרי מזון. פריטי הייבוא העיקריים של טורקיה מעומאן: מוצרי אלומיניום ואלומיניום, שמני נפט, מוצרי פלסטיק ופלסטיק, סיבים סינתטיים ומלאכותיים.
ביקורים רשמיים
בשנת 2010 ביקר נשיא טורקיה עבדוללה גול במאסקט, שם נפגש עם הסולטן קאבוס בן סעיד אל סעיד, ודן עמו על חיזוק היחסים והסחר בין המדינות.
העידן הפרוגרסיבי
העידן הפרוגרסיבי (באנגלית: Progressive Era) היה תקופה של אקטיביזם חברתי נרחב ורפורמה פוליטית ברחבי ארצות הברית של אמריקה, שנפרשה על פני שנות ה-90 של המאה ה-19 ועד מלחמת העולם הראשונה (1896–1916). רפורמים מתקדמים היו בדרך כלל נשים מהמעמד הבינוני בחברה או שרים נוצרים. המטרות העיקריות של התנועה הפרוגרסיבית היו טיפול בבעיות שנגרמו מתיעוש, עיור, הגירה ושחיתות שלטונית. הרפורמים החברתיים היו בעיקר אזרחים ממעמד הביניים שכוונו לקבלני קולות ולבוסים שלהם. על ידי הורדת נציגים מושחתים אלו מתפקידם, יוקם אמצעי נוסף לדמוקרטיה ישירה. הם גם חיפשו רגולציה של מונופולים באמצעות שיטות כמו מניעת נאמנויות ותאגידים באמצעות חוקי הגבלים עסקיים, אשר נתפסו כדרך לקדם תחרות שווה לטובת מתחרים לגיטימיים. הם גם דגלו בתפקידים ותקנות ממשלתיות חדשות, וסוכנויות חדשות שיבצעו את התפקידים הללו, כמו מנהל המזון והתרופות האמריקאי (FDA).
פרוגרסיבים רבים תמכו באיסור על משקאות אלכוהוליים, לכאורה כדי להרוס את כוחם הפוליטי של הבוסים המקומיים המבוססים בברים, אך אחרים מתוך הנעה דתית. זכות בחירה לנשים קודמה כדי להביא לזירה הצבעה נשית "טהורה יותר". נושא שלישי היה בניית תנועה יעילה בכל מגזר שאמורה הייתה לזהות דרכים ישנות שצריכות לעבור מודרניזציה ולהביא לידי ביטוי פתרונות מדעיים, רפואיים והנדסיים; חלק מרכזי בתנועת היעילות היה ניהול מדעי, או "טיילוריזם". בספרו של מייקל מקגר, "חוסר שביעות רצון עזה", ג'יין אדמס מצהירה שהיא מאמינה בנחיצות ה"אסוציאציה" של פריצת הגבולות החברתיים של אמריקה התעשייתית.
פעילים רבים הצטרפו למאמצים לרפורמות בשלטון המקומי, בחינוך הציבורי, ברפואה, בפיננסים, בביטוח, בתעשייה, במסילות ברזל, בכנסיות ובתחומים רבים נוספים. הפרוגרסיביים שינו, מיקצעו והפכו את מדעי החברה ל"מדעיים", במיוחד היסטוריה, כלכלה, ומדע המדינה. בתחומים אקדמיים התפנה מקומו של הסופר החובב לפרופסור המחקרי, שפרסם בכתבי העת ובעיתונות המקצועית החדשה. המנהיגים הפוליטיים הלאומיים כללו את הרפובליקנים תאודור רוזוולט, רוברט לה פולט וצ'ארלס אוונס יוז, והדמוקרטים ויליאם ג'נינגס ברייאן, וודרו וילסון ואל סמית'. מנהיגי התנועה פעלו גם מחוץ לפוליטיקה הנשיאותית: ג'יין אדמס, גרייס אבוט, אדית אבוט וסופוניסבה ברקינרידג' היו בין הרפורמרים הלא-ממשלתיים המשפיעים ביותר בעידן הפרוגרסיבי.
בתחילה פעלה התנועה בעיקר ברמה המקומית, אך בהמשך התרחבה לרמה המדינית והלאומית. הפרוגרסיביים קיבלו תמיכה ממעמד הביניים, והתומכים כללו עורכי דין, מורים, רופאים, שרים ואנשי עסקים רבים. חלק מהפרוגרסיבים תמכו מאוד בשיטות מדעיות כפי שיושמו בכלכלה, ממשל, תעשייה, פיננסים, רפואה, השכלה, תאולוגיה, חינוך ואפילו המשפחה. הם עקבו מקרוב אחר ההתקדמות שהתרחשה באותה תקופה במערב אירופה ואימצו מדיניויות רבות, כמו שינוי משמעותי של מערכת הבנקאות על ידי יצירת מערכת הפדרל ריזרב ב-1913 והגעת בנקאות קואופרטיבית לארצות הברית עם ייסוד איגוד האשראי הראשון שלו ב-1908. הרפורמים הרגישו שדרכים מיושנות משמען בזבוז וחוסר יעילות, וחיפשו בשקיקה את "המערכת הטובה ביותר".
רוקאס פוקסטאס
רוקאס פוקסטאס (בליטאית: Rokas Pukštas; נולד ב-25 באוגוסט 2004) הוא כדורגלן אמריקאי ממוצא ליטאי המשחק בעמדת הקישור בקבוצת היידוק ספליט הקרואטית.
קריירה
פוקסטאס הצטרף לאקדמיית הנוער של ספורטינג קנזס סיטי ב-2018, ואף היה בתקופת ניסיון במנצ'סטר יונייטד ב-2019. הוא חתם על חוזה מקצועי עם היידוק ספליט ב-10 בנובמבר 2020, והצטרף למחלקת הנוער. הוא ערך את הופעת הבכורה שלו בקבוצה הבוגרת של היידוק ספליט בניצחון 2–1 בליגה על הורווטי דרגוביץ' ב-29 באפריל 2022.
נבחרת לאומית
פוקסטאס זכאי לשחק עבור נבחרות ארצות הברית וליטא. הוא יצג את ארצות הברית עד גיל 15 בשנת 2019. הוא יצג מאוחר יותר את נבחרת ארצות הברית בכדורגל עד גיל 20 בשנת 2021 ובמונדיאליטו 2023, שם כבש שער נגד נבחרת ניו זילנד.
אהרן כהן (פרופסור)
אהרון כהן (נולד ב-13 באוגוסט 1952) הוא חוקר התנהגות ארגונית וניהול משאבי אנוש ישראלי, פרופסור אמריטוס מן המניין בבית הספר למדעי המדינה באוניברסיטת חיפה.
ביוגרפיה
נולד בחיפה להורים יוצאי רומניה ויוון. גדל בשכונת עין הים בעיר ולמד שם בבית הספר היסודי. את השכלתו התיכונית השלים בתיכון חדש בחיפה, אותו סיים בשנת 1970. שירת בצה"ל כחובש קרבי בשירות סדיר בין השנים 1970–1974, ובמילואים כחובש בתותחנים עד לגיל 50.
בשנת 1977 סיים לימודי תואר ראשון במדעי המדינה וסוציולוגיה באוניברסיטת חיפה, ולאחר מכן פנה ללימודי תואר שני בניהול משאבי אנוש בטכניון, אותם השלים בשנת 1982, ולימודי דוקטורט אותם סיים בשנת 1989 בפקולטה להנדסת תעשייה וניהול בטכניון.
עם הסמכתו כדוקטור הצטרף כמרצה לפקולטה למינהל באוניברסיטת לת'ברידג' שבקנדה, בה עבד במשך כשלוש שנים. בשנת 1992 הצטרף לחוג למדעי המדינה באוניברסיטת חיפה (שהפך בהמשך לבית הספר למדעי המדינה) כמרצה מן המניין, שם הוא פעיל כיום כפרופסור אמריטוס.
מתגורר בחיפה.
פעילות אקדמית
תחומי המחקר של כהן מתמקדים בחקר התנהגויות לא נאותות בארגוני עבודה, ובחקר השפעתם של בעלי אישיות אפלה (נרקיסיסטים, פסיכופתים ומקיאבליסטים) על התנהגויות לא נאותות הן כלפי הארגון עצמו והן כלפי עמיתים בעבודה.
במהלך שנות עבודתו שימש כמרצה אורח בבית הספר למינהל באוניברסיטת אוסטרליה המערבית, באוניברסיטה הלאומית של סינגפור (בית הספר למינהל וארגון), במכון לחינוך וטכנולוגיה באוניברסיטת ברמן, באוניברסיטת ESADE בברצלונה (בית הספר למינהל עסקים), ובאוניברסיטת מונש במלבורן (המחלקה לפסיכולוגיה ארגונית).
פרסומים
ספריו הנוספים עוסקים בהוגנות ארגונית, בקשר בין פוליטיקה ומינהל ובאישיות אפלה במקום העבודה והשפעתה על התנהגויות לא נאותות כלפי מקום העבודה וקולגות.
במחקר שפורסם בשנת 2019 ודירג את חוקרי האוניברסיטאות ברחבי העולם על פי פרסומיהם (6,880,389 חוקרים בסך הכל), נכלל פרופ' כהן בין 730 המדענים הישראלים אשר מהווים חלק מ-100,000 החוקרים הבכירים בעולם.
בשנת 2022 דורג כהן על ידי פורטל המחקר Research.com במקום ה-783 מבין חוקרי המנהל ומנהל העסקים בעולם ובמקום ה-2 בין חוקרי המנהל ומנהל העסקים בישראל. מבין חוקרי הפסיכולוגיה דורג כהן במקום ה-36 בישראל ובמקום ה-4,631 בעולם.
Sale el Sol
מהאלבום יצאו חמישה סינגלים. הראשון מביניהם היה "Loca", אשר הצליח בשיאו להגיע לפסגות המצעדים באיטליה, ספרד ושווייץ. "Sale el Sol", שיצא כסינגל השני, ונשא את שמו של האלבום. "Rabiosa", שיצא כסינגל השלישי מן האלבום, ובשיאו הצליח להגיע לעשירייה הפותחת באוסטריה, בלגיה, איטליה וספרד. "Antes de las Seis" שיצא כסינגל הרביעי, ו-"Addicted to You" שיצא כסינגל החמישי והאחרון מן האלבום, זכו להצלחה מתונה ברחבי העולם גם כן. בארצות הברית, "Loca" הצליח להגיע לצמרות המצעדים של מצעד השירים הלטיניים החמים, מצעד השירים הלטיניים העכשוויים, ומצעד השירים הטרופיים. שאקירה יצאה לסיבוב הופעות החמישי שלה, "The Sun Comes Out World Tour" בסוף שנת 2010 כדי לקדם את האלבום.
אהרן כהן (פרופסור)
פרסומים
בשנת 2023 דורג כהן על ידי פורטל המחקר Research.com במקום ה-681 מבין חוקרי המנהל ומנהל העסקים בעולם ובמקום ה-3 בין חוקרי המנהל ומנהל העסקים בישראל. מבין חוקרי הפסיכולוגיה דורג כהן במקום ה-37 בישראל ובמקום ה-4,623 בעולם. בנוסף, בשנת 2023 קיבל כהן את פרס החוקר המוביל בישראל בתחום המנהל ומנהל העסקים.
Sale el Sol
דירוגיו במצעדי האלבומים העולמיים היו חיוביים, כאשר בשיאו הגיע לראשי המצעדים שבבלגיה, קרואטיה, צרפת, מקסיקו, פורטוגל וספרד, ובמצעד הבילבורד 200 הצליח האלבום להגיע בשיאו למקום ה-7. האלבום זכה לתארים רבים במספר אזורים ברחבי העולם, ביניהם תואר הפלטינה בספרד ושווייץ, וכן תואר היהלום בצרפת ובקולומביה. בנוסף, זכה האלבום להצלחה עולמית מבחינה מסחרית כאשר מכר בכל העולם למעלה מ-4 מיליון עותקים.
בטקס פרסי הגראמי הלטיני ה-12, זכה האלבום בקטגוריית – "אלבום הפופ הוואקלי של השנה".
רקע
באוקטובר 2009, שאקירה הוציאה לאור את אלבום האולפן השמיני שלה, She Wolf. האלבום שילב מספר סגנונות רבים, ביניהם: סגנון הפופ הלטיני, סגנון הפופ רוק שאפיין אותה באותה תקופה, וסגנון האלקטרופופ ששילב בתוכו אלמנטים של סגנונות המחול והעולם. האלבום זכה לשבחים על ידי רוב מבקרי המוזיקה, על האופי המכובד ועל הניסיונות של שאקירה לעסוק בסגנונות אלו. מבחינה מסחרית, האלבום זכה בתוארי הזהב והפלטינה בכמה מדינות בדרום אמריקה ואירופה. עם זאת, מיקומו במצעד הבילבורד 200 שבארצות הברית גרם לזמרת לאבד את הרצף שאליו היא נכנסה מאז אלבומה הרביעי,. במאי 2010, היא כתבה והקליטה את "", שהיה השיר הרשמי של מונדיאל 2010, והפך במהרה ללהיט עולמי.
באוקטובר 2010, שאקירה הוציאה לאור את האלבום Sale el Sol. במהרה זכה האלבום להצלחה גדולה בשוק הלטיני והאמריקאי. שנה לאחר מכן באמצע נובמבר, שאקירה חשפה בריאיון עם מגזין בילבורד כי היא התחילה לכתוב חומרים חדשים ולעבוד עם מפיקים שונים לאלבום חדש. לאלבום הוקצב פרק זמן רב של כשנתיים לכל משך הקלטתו, בעוד צאתו הייתה משולבת עם אלבומה ה-8, She Wolf. במכירות האלבום זכה להצלחה רבה כאשר הפך לאחד מהאלבומים הנמכרים ביותר של הזמרת. הביקורות על האלבום היו חיוביות כאשר ב-AllMusic הוא זכה לדירוג של כ-4.5 כוכבי זהב.
לאלבום יצאה מהדורה בשפה האנגלית ששמה היה, The Sun Comes Out. הגרסה בשפה הספרדית זכתה להצלחה הגדולה ביותר, ולכן הוא התפרסם בעולם בעיקר בגרסה זו.
הפקה
בעקבות ההצלחה העולמית של "", שאקירה החלה לעבוד על הקלטת אלבום האולפן התשיעי שלה. היא החליטה להתנסות במוזיקה שמתמקדת בעיקר בסגנון המרנגה באלבום. בנוסף, סגנון המרנגה מוכר כסגנון המוזיקלי הלאומי של הרפובליקה הדומיניקנית. בעקבות הרצון של שאקירה לעסוק בסגנון זה, היא ומפיקה הראשי של האלבום (אל קאטה), נסעו עד לרפובליקה הדומיניקנית כדי לחקור ולהתנסות עד כמה שאפשר בסגנון זה. כתוצאה מכך, יצאו מהאלבום שני הסינגלים העיקריים ממנו: "Loca" ו-"Rabiosa" שמורכבים מסגנון המרנגה. שאקירה אמרה כי הקלטתם של שני הסינגלים הללו התקיימה ב: "סטודיו זעיר באמצע שום מקום", וכי: "זה לא היה מתוכנן, אני רק עקבתי את האינסטינקטים שלי, אז האלבום הזה מאוד אמיתי ומאוד אישי". כותבי ומפיקי האלבום כוללים את הראפר וכותב השירים הקובני ארמנדו פרז, הידוע יותר בזכות שם הבמה שלו פיטבול, ידידה ומכרה של שאקירה שעוד בתחילת הקריירה שלה כתב והפיק לה שירים המוכר בשמו, לואיס פרננדו אוצ'ואה, ג'ון היל, אלברט מנדז, טים מיטשל, וחורחה דרקסלר. שאקירה כתבה והלחינה כל שיר באלבום, פרט ל-"Islands". הקלטתו של האלבום נערכה במקומות כגון: איי הבהאמה, לונדון, ברצלונה והרפובליקה הדומיניקנית.
ארמנדו פרז, שלקח חלק גדול בכתיבת השירים "Loca" ו-"Rabiosa", אמר על אלבומה הקודם של שאקירה She Wolf, כי: "באלבומה האחרון ניסינו לאתגר את שאקירה על ידי בחירתה כמפיקה העיקרית של האלבום. זה פשוט לא מתאים לה, לא שזה היה בהכרח רע". על שיתוף הפעולה שלו עם שאקירה, חשף אל קאטה כי היא אמרה לו: "יש לך משהו שגורם לי לזוז". קאטה הגיב באומרו לשאקירה כי: "אלו היו כלי ההקשה", ו-"הצלילים האלה שאתה רוצה, יש לי אותם בסטודיו שלי", וזהו הדבר שהוביל להקלטה בין השניים. אל קאטה לקח חלק גדול נוסף באלבום כאשר הוא מופיע ושר לאורך כל הגרסה הספרדית שיצאה לסינגל הראשון מן האלבום, "Loca".
רנה פרז ג'וגלר, שהיה הסולן הראשי של להקת ההיפ הופ האלטרנטיבית היפנית, "Residente", מופיע בשיר "Gordita". הוא הסביר את התפיסה של השיר, כאשר הוא מצהיר על העובדה ש"הוא אהב את שאקירה יותר עוד בתחילת הקריירה שלה: כשהיא עוד הייתה שמנמנה, עם שיער שחור כהה, כשהיא עוד הייתה אפרוחית רוק". ג'וגלר גם אמר כי: "אמרתי לה (שאקירה), שזה רעיון טוב לצחוק על עצמך, ככה השונאים לא יכולים להגיד כלום עלייך, כי כבר אמרת את זה על עצמך". הראפר הבריטי דיזי רסקל שהופיע בגרסה האנגלית של "Loca", אמר כי: "הוא מרגיש מכובד מאוד בזכות זה ששאקירה בחרה אותו עבור השיר", וכי: "היא עושה המון דברים שונים בקנה מידה גדול. היית (הכתב), מצפה ממנה להשתמש בראפר אמריקאי (בשביל השיר), אבל היא בחרה בי, וזה היה הרבה בשבילי".
הלחנה וכתיבה
האלבום ושיריו מסמלים את חזרתה של שאקירה לשורשיה העתיקים, כיוון שהאלבום משלב סגנונות של רוק ופופ שהושפעו מאוד מהמוזיקה הלטינית והקולומביאנית. שאקירה אמרה כי יש שלושה כיוונים מוזיקליים באלבום: אחד רומנטי, השני רוק אנד רול, והשלישי והאחרון לטיני-טרופי. היא פירטה על הכיוון הרומנטי של האלבום ואמרה כי: "הכיוון הרומנטי זה כיוון שלא נכנסתי אליו בשלוש השנים האחרונות, אבל פתאום זה בא אליי ולא יכולתי לוותר על הכיוון הזה. יש שירים שהם מאוד אינטנסיביים, מאוד רומנטיים". הדוגמאות שהביאה שאקירה לכיוון הרומנטי שבאלבום, כוללות בלדות כמו: "Antes de las Seis" ו-"Lo Que Más"; שאקירה גם אמרה שיהיו באלבום: "שירים עם קולות עצובים, ורגשיים". בנוסף, שאקירה ניגנה בפסנתר לטובת כמה שירים מן האלבום. שאקירה אמרה על האלבום כי: "התחלתי את הקריירה שלי כאמן רוק ואז עברתי לפופ, אז זה היה כיף לפגוש מחדש את הצד הזה של האישיות האמנותית שלי". שיר הנושא מהאלבום "Sale el Sol", שנקרא גם על שם האלבום, הוא בסגנון רוק אלטרנטיבי עם שילוב של גיטרה, ואילו "Devoción", הוא בסגנון של רוק אלטרנטיבי שמושפע מסגנון הטכנו, שבו שאקירה "מכה את כל השומעים, וההשראה היא מארנה רוקרס", על פי סטיבן תומאס ארלוויין, מבקר מוזיקה מ-AllMusic. השיר "Tu Boca", שזכה לביקורות חיוביות ממבקרי המוזיקה, מוצא השפעה מוזיקלית מסגנון הגל החדש. "Islands" היא גרסת כיסוי לשירם המוכר של הלהקה הבריטית, The xx. בגרסת הכיסוי שאקירה הוסיפה שורות ובתים משלה ובנוסף, שינתה גם את הלחן בחלק מן הבתים הרגילים של השיר.
כשהתייחסה לתוכן הלירי של האלבום, שאקירה אמרה שיש כמה שירים: "אשר נועדו למועדונים, ואין להם משמעות נוספת באלבום". ב-"Rabiosa", שאקירה סיפרה כי הוא עוסק בתחום המיני, וכי הוא עוסק בזוגיות ואהבה. "Loca", מבטא את התנהגותה הבלתי יציבה והאובססיבית של שאקירה כלפי אהובה, ומפה ניתן לו שמו. שאקירה גם אמרה כי ישנם שירים באלבום אשר "יישארו בלבם ובתודעתם של האנשים, ואפילו יזכרו לנצח". היא תיארה את רשימת הרצועות כרשימה של - "שירים שיש להם כוח להאכיל את היחסים של האנשים ואת מצבי הרוח שלהם". על פי בילבורד, שיר הנושא "Sale el Sol", מורכב ממילים "שמעוררות תקווה ומלאות באופטימיות", המוקדשות לסופר-כותב וזמר הרקע של שאקירה, גוסטבו סראטי, ששהה בתרדמת לקראת הוצאת האלבום. "Antes de las Seis" עוסק בסוגיות של געגועים, חרטות ובדידות. שאקירה אמרה כי כל השירים הללו נכתבו "בצורה אישית ואינטימית ושכרגע, היא לא חושבת, היא פשוט מוציאה את הכל דרכם".
יציאה וקידום
האלבום יצא לאור ברחבי העולם ב-19 באוקטובר 2010, ובאותו הזמן היה זמין להורדה דיגיטלית בחנות האייטונס. הגרסה האנגלית שיצאה לאלבום בשם The Sun Comes Out, יצאה לאור גם כן באותו היום, והיא מכילה בדיוק את אותה רשימת רצועות; כשההבדל היחידי הוא בסדר רשימת ההשמעה.
סיבוב הופעות
רשימת השירים של סיבוב ההופעות הכילה בכל אחד מן המופעים את, "Antes de las Seis","Gordita","Loca","Sale el Sol" ו-"". צורת הבמה בכל אחד מן המופעים הייתה בצורת האות "T", והיא נבחרה בצורה זו כדי לאפשר לצופים לראות את שאקירה בקלות. בכל אחד מן המופעים הוצב מסך גדול מאחורי הבמה, שעליו הוצגו אפקטים חזותיים שונים, שעוצבו על ידי סוכנות מיתוג הבידור Loyalkaspar. בכל אחד מן המופעים לבשה שאקירה חולצה ושרשרת בצבע זהב, ומכנסי עור מהודקים. כששרה את השירים שאותם הגדירה שאקירה כ-"מרגשים", היא לבשה שמלה ורודה עם קפוצ'ון, חצאית פלמנקו, ושמלה כחולה ונוצצת, שהשתרעה על שטח נרחב מהבמה.
ביקורות
ב-Metacritic, קיבל האלבום ציון של 89 מתוך 100, ובכך הפך לאלבום שקיבל את הדירוג הגבוה ביותר אי פעם של שאקירה. קרלוס קווינטנה מ-About.com, שיבח את הניסיון של שאקירה להתעסק עם צלילי המרנגה באלבום, וציין כי "הסגנון החדשני שלה אינו מסתיים לעולם, והוא נותן לנו אינדיקציה לאבולוציה האמנותית שלה ולאינטרסים המוזיקליים הנוכחיים שלה" וכי - "האלבום הוא אחד מהאלבומים הטובים ביותר שיש". סטיבן תומאס ארלוויין מ-AllMusic, העניק לה ביקורת חיובית מאוד, וציין כי: "גישת הכלל-עולמית של שאקירה, מוסיפה רבות לטיב האלבום", והוסיף כי: "האלבום לא נשמע פשוט או מעובד מדי אלא, הוא קל ונוח". הסקירה של בילבורד על האלבום הייתה גם כן חיובית ביותר, והיא ציינה כי האלבום הוא "בלתי נשכח".
ג'יימס ריד מבוסטון גלוב כתב כי האלבום הזה אינו דומה בשום צורה שהיא ל-She Wolf, וזה מוכיח ששאקירה צועדת "צעד נוסף קדימה, דבר שאינו מובן מאליו לאמן שרק לעיתים נדירות מביט לאחור". מייקל טוב מחדשות הבידור השבועי טען כי לאלבום יש חשיבות רבה, והעניק לו ציון "A", והוסיף כי האלבום "נהדר". ישו יאנז-רייס מצפון אריזונה, אמר ששיר הנושא מן האלבום, הוא אחד מן השירים הטובים ביותר של שאקירה. מייקל טומבס מסאטל פוסט-אינטליינסר אמר כי האלבום מציג את האופטימיות שיש בשאקירה. ג'ניפר שפר מאוניברסיטת סטנפורד דיילי אמרה כי: "הכוח העצום של האקורדים הקוליים של שאקירה הוא בבירור מוקד האלבום". אליסון סטיוארט חשה שהאלבום הוא חלון ראווה לקולה "המדהים" של שאקירה, והגיעה למסקנה כי, "בעוד שהאלבום לא בהכרח הרפתקני, הוא מספק תצוגה טובה יותר לקסמיה האינסופיים של שאקירה מאשר קודמיו". קרלוס מאסיאס אמר כי האלבום הוא בינוני וכי הוא מספק, אך לא בהכרח טוב.
שבחים והכרה
האלבום נכלל ברשימת האלבומים הטובים ביותר של שנת 2010, שנערכה על ידי AllMusic. בטקס הענקת פרסי המוזיקה הלטינית בשנת 2011, האלבום היה מועמד בקטגוריית – "אלבום השנה", ובקטגוריית - "אלבום הפופ הוואקלי של השנה", וזכה בקטגוריה השנייה. באותה שנה הועמד אלבום בקטגוריית "אלבום השנה", בטקס פרסי המוזיקה של בילבורד, אך הפסיד ל-Euphoria של אנריקה איגלסיאס. בטקס פרסי המוזיקה של בילבורד הלטיני, זכתה שאקירה בשני פרסים, שעליהם הועמדה עם האלבום. בטקס פרמיוס יובנטוד 2011, האלבום היה מועמד בקטגוריית - "Lo Toco Todo" (אלבום ה-DVD של השנה), ובאותו טקס הוא היה מועמד גם בקטגוריית – "אלבום השנה".
בסקר השנתי של Pazz & Jop שנערך על ידי מגזין הוילג' ווייס, האלבום התברג במקום ה-256 ברשימת 1000 האלבומים הטובים ביותר לשנת 2010.
הצלחה מסחרית
האלבום זכה להצלחה מסחרית רבה בעיקר באירופה. במצעד האוסטרלי, נכנס האלבום היישר למקום ה-3, שם שהה 44 שבועות. באזור זה, קיבל האלבום תואר פלטינה, על ידי הפדרציה הבינלאומית של תעשיית פונוגרפי, עבור מכירות של כ-20,000 עותקים. בפלנדריה הגיע האלבום למקום ה-15 בשבוע לצאתו, ולאחר מכן הצליח לעלות למקום ה-8. בוולוניה נכנס האלבום למקום ה-15 גם כן בשבוע לצאתו, ולאחר מכן הצליח להגיע לצמרת המצעד. האלבום הפך לראשון של שאקירה שהגיע לצמרת המצעד באזור זה. במצעד שבפלנדריה נשאר האלבום במשך 55 שבועות, ובמצעד שבולוניה הצליח להישאר במשך 54 שבועות. איגוד הבידור הבלגי אישר כי האלבום נמכר בסדר גודל של כ-20,000 עותקים בשני האזורים, והעניק לו את תואר הפלטינה.
בשבוע הראשון לצאתו הצליח האלבום להיכנס היישר למקום ה-1 במצעד שבצרפת, דבר אשר עזר ל-"Loca" להתפרסם במדינה גם כן. האלבום שהה במשך 10 שבועות בעשירייה הפותחת, ו-113 שבועות במצעד כולו, מה שהופך אותו לאלבום המצליח ביותר של שאקירה במצעד זה. בסוף שנת 2010, הסתכמו מכירותיו של האלבום בכ-236,616 עותקים, דבר אשר הפך אותו לאלבום ה-13 הנמכר ביותר בצרפת באותה שנה. לאחר מכן האלבום מכר עוד 198,000 עותקים בשנת 2011, ומכירותיו נכון להיום מסתכמות בכ-575,000 בצרפת בלבד. לאחר פרק זמן מסוים הוענק לאלבום תואר יהלום, בצרפת. האלבום הפך לאחד מן האלבומים הנמכרים ביותר בכל הזמנים בצרפת. לעומת זאת, בגרמניה האלבום הצליח בשיאו להגיע למקום ה-6 במצעד האלבומים הרשמי שבמדינה. והצליח האלבום למכור סכום של כ-200,000 עותקים בגרמניה, ובכך הוענק לו תואר פלטינה. בהונגריה נכנס האלבום היישר אל המקום ה-4, ומכירותיו שם הסתכמו בכ-10,000 עותקים, דבר אשר הקנה לו את תואר הפלטינה.
לאחר שיצא הצליח האלבום בשבוע הראשון לצאתו להיכנס היישר אל המקום ה-3 במצעד האיטלקי. האלבום היה השני ברציפות של שאקירה אשר הצליח לכבוש את צמרת המצעד האיטלקי כשקודמו היה She Wolf. האלבום הצליח לשהות במצעד במשך 19 שבועות. לאחר מכן אישר איגוד המכירות הרשמי של איטליה כי האלבום נמכר בסדר גודל של כ-60,000 עותקים, והעניק לו את תואר הפלטינה. עם יציאתו נכנס האלבום היישר למקום ה-1 במצעד הפורטוגזי, שם שהה במשך שבועיים ברציפות. האלבום שהה בעשירייה הפותחת במשך 23 שבועות, ובכך הפך לאחד מן האלבומים המצליחים ביותר של שאקירה במצעד זה. לאחר שמכר סכום של כ-15,000 עותקים, העניק לו איגוד תעשיית המוזיקה הפורטוגזי את תואר הפלטינה. האלבום היה אלבום האולפן הראשון של שאקירה מאז Fijación Oral, Vol. 1, שהצליח להגיע לצמרת המצעד הספרדי. בסך הכל שהה האלבום במצעד הספרדי במשך 63 שבועות. לאחר שהוכרז כי האלבום נמכר בסדר גודל של כ-80,000 עותקים בספרד בלבד, הוענק לו תואר של פלטינה כפולה. האלבום הצליח להגיע למקום ה-2 במצעד האלבומים השווייצרי, אך לא הצליח להעפיל לצמרת המצעד. בסך הכל שהה האלבום במצעד במשך 49 שבועות. איגוד תעשיית המוזיקה השווייצרי העניק לאלבום את תואר הפלטינה הכפולה, לאחר שנמכר בסדר גודל של כ-40,000 עותקים.